หุ้นปิดตลาด 765.78 จุด ลดลง 19.47 จุด
ดัชนีหุ้นปิดตลาดที่ 765.78 จุด ลดลง 19.47 จุด เป็นไปตามทิศทางเดียวกันกับตลาดหุ้นต่างประเทศ จากความกังวลต่อวิกฤตหนี้กรีซ
7 พ.ค. 2553

ดัชนีหุ้นปิดตลาดที่ 765.78 จุด ลดลง 19.47 จุด เป็นไปตามทิศทางเดียวกันกับตลาดหุ้นต่างประเทศ จากความกังวลต่อวิกฤตหนี้กรีซ
ดัชนีหุ้นวันที่ 7 พ.ค. ทันทีที่เปิดตลาดดัชนีหุ้นปรับตัวลดลงแรง จนลงไปแตะระดับต่ำสุดของวันที่ระดับ 764.82 ตุด  และมาปิดตลาดภาคเช้าที่ระดับ 765.78 จุด ลดลงถึง 19.47 จุด หรือ 2.48% มูลค่าการซื้อขาย 15,610 ล้านบาท ซึ่งเป็นไปในทิศทางเดียวกับตลาดหุ้นต่างประเทศ จากความกังวลต่อวิกฤตหนี้กรีซ โดยมีแรงขายหุ้นขนาดใหญ่ในกลุ่มพลังงาน ธนาคารพาณิชย์ กดให้ดัชนีอยู่ในแดบลบตลอดวัน 
นักวิเคราะห์โบรกเกอร์ กล่าวว่า เช้านี้ตลาดหุ้นทั่วโลกอยู่ในแดนลบจากปัจจัยวิกฤตหนี้ของกรีซ และหลายประเทศในกลุ่มยูโรโซน ส่วนใหญ่ประเมินว่าเศรษฐกิจโลกอาจเผชิญจะกับภาวะสินเชื่อหดตัวครั้งใหม่ และอาจส่งผลต่อภาวะเศรษฐกิจที่ยังไม่ฟื้นตัวดีนักอาจเปาะบางมากขึ้น
ในภาคบ่ายประเมินว่าตลาดหุ้นจะปรับตัวลดลงตามตลาดหุ้นอื่นๆ ในภูมิภาค แม้ตลาดหุ้นไทยมีข่าวดีประเด็นการเมือง แต่ได้สะท้อนเข้าไปในราคา 80-90% แล้ว และจากนี้ไปต้องให้น้ำหนักกับภาพรวมของเศรษฐกิจ รวมถึงกระแสเงินลงทุนมากขึ้น  เพราะวานนี้นักลงทุนต่างชาติได้ขายสุทธิกว่า 5 พันล้านบาท เป็นการขายเหมือนกันทั้งภูมิภาค เพื่อลดความเสี่ยงที่เพิ่มขึ้น และเชื่อว่าแรงขายจะมีมาต่อเนื่อง แนะนำให้ชะลอการลงทุน ในทางเทคนิคตลาดมีแนวรับอยู่ที่ 760-770 จุด